RP ซื้อเรือ 1 ลำ จากญี่ปุ่น มูลค่า 111.24 ลบ. หวังเพิ่มรายได้บริษัท
RP ซื้อเรือ 1 ลำ จากญี่ปุ่น มูลค่า 111.24 ลบ. ส่งผลให้มีกองเรือเพิ่มเป็น 13 ลำ
6 มิ.ย. 2559

บริษัท ราชาเฟอร์รี่ จำกัด (มหาชน) หรือ RP ระบุว่า ที่ประชุมคณะกรรมการบริษัทมีมติอนุมัติการซื้อเรือเฟอร์รี่จำนวน 1 ลำ จากประเทศญี่ปุ่น ชื่อ NEWHOYO 2 มูลค่า 340,000,000 เยน หรือคิดเป็น 111,248,000 บาท (อัตราแลกเปลี่ยน ณ 30 พ.ค.59) สร้างเมื่อเดือนมิ.ย.36 เป็นเรือเฟอร์รี่ขนาด 699 ตันกรอส ปริมาณบรรทุกผู้โดยสาร 337 คน รถ 4 ล้อ (เต็มระวาง) 41 คัน รถบรรทุก (8 ตัน) 16 คัน จำนวนลูกเรือ 10 คน  โดยเป็นการซื้อด้วยวิธีการประมูลที่ประเทศญี่ปุ่น ชำระเงินงวดที่ 1 ในสัดส่วน 50% เมื่อประกาศผลการประมูล งวดที่ 2 อีก 50% ก่อนนำเรือออกจากประเทศญี่ปุ่น ทั้งนี้ เพื่อเพิ่มกองเรือเฟอร์รี่ของบริษัทที่มีอยู่เดิม 12 ลำ เพิ่มเป็น 13 ลำ เพื่อให้บริการลูกค้าได้มากขึ้นและเป็นการเพิ่มรายได้กับบริษัทโดยตรง